Document ID: 31991R0211

KOMISSION ASETUS (ETY) N:o 211/91,
annettu 29 päivänä tammikuuta 1991,
naudanliha-alan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 15 artiklan 2 kohdan,
sekä katsoo, että
komission asetuksen (ETY) N:o 2377/80(3), sellaisena kuin se on viimeksi muutettuna asetuksella (ETY) N:o 2996/90(4), 4 artiklassa vahvistetaan tuontitodistusten voimassaoloaika,
on todettu kolmansista maista peräisin olevien elävien vasikoiden tuonnin lisääntyneen voimakkaasti jonkin aikaa; tämä tuonti uhkaa aiheuttaa häiriötä yhteisön markkinoilla ja sen vuoksi olisi seurattava näiden eläinten tuonnin odotettavissa olevaa kehitystä lyhyemmin väliajoin rajoittaen tuontitodistusten voimassaoloaikaa 30 päivään ja ottaen käyttöön niitä määriä koskeva viikottainen ilmoitus, joita varten todistuksia on myönnetty, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2377/80 seuraavasti:
1) Korvataan 4 artikla seuraavasti:
"4 artikla
Tuontitodistusten voimassaoloaika vahvistetaan seuraavasti:
a) maksun ennakkovahvistuksen sisältävien tuontitodistusten osalta niiden myöntämispäivästä komission asetuksen (ETY) N:o 3719/88 (*) 21 artiklan 1 kohdan mukaisesti:
i) Argentiinasta tai Uruguaysta peräisin olevien ja sieltä tulevien, yhdistetyn nimikkeistön nimikkeeseen 0201 ja alanimikkeeseen 0206 10 95 kuuluvien tuotteiden osalta 30 päivää,
ii) Argentiinasta, Australiasta, Uruguaysta tai Uudesta-Seelannista peräisin olevien ja sieltä tulevien, yhdistetyn nimikkeistön nimikkeeseen 0202 ja alanimikkeeseen 0206 29 91 kuuluvien tuotteiden osalta 60 päivää,
iii) Romaniasta peräisin olevien ja sieltä tulevien, yhdistetyn nimikkeistön nimikkeeseen 0202 ja alanimikkeeseen 0206 29 91 kuuluvien tuotteiden osalta 45 päivää,
iv) yhdistetyn nimikkeistön alanimikkeeseen 0102 90 10 kuuluvien tuotteiden osalta 30 päivää;
b) edellä 3 artiklan b alakohdassa tarkoitettujen tuontitodistusten osalta: 90 päivää niiden tosiasiallisesta myöntämispäivästä. Kuitenkin 12 artiklassa tarkoitettujen tuontitodistusten osalta: 42 päivää niiden tosiasiallisesta myöntämispäivästä;
c) muiden tuontitodistusten osalta niiden myöntämispäivästä asetuksen (ETY) N:o 3719/88 21 artiklan 1 kohdan mukaisesti:
i) yhdistetyn nimikkeistön alanimikkeeseen 0102 90 10 kuuluvien tuotteiden osalta 30 päivää,
ii) muiden tuotteiden osalta 90 päivää.
(*) EYVL N:o L 331, 2.12.1988, s. 1"2) Korvataan 16 artiklan 1 kohta seuraavasti:
"1 Jäsenvaltioiden on ilmoitettava komissiolle:
i) kunkin viikon maanantaina ja torstaina ennen kello 16 teleksillä tai telekopiolla yhdistetyn nimikkeistön nimikkeisiin 0201 ja 0202 sekä alanimikkeisiin 0206 10 95 ja 0206 29 91 kuuluvien tuotteiden osalta, eritellen tuotteittain määrät ja määrämaat:
- luettelo edellisen ilmoituksen jälkeen haetuista tuen ennakkovahvistuksen sisältävistä vientiluvista,
ja
- luettelo edellisen ilmoituksen jälkeen myönnetyistä vientiluvista,
ii) kunkin viikon tiistaina teleksillä tai telekopiolla yhdistetyn nimikkeistön alanimikkeeseen 0102 90 19 kuuluvien tuotteiden osalta pääluku, jota varten edellisellä viikolla on myönnetty tuontitodistuksia ja tuontimaksun ennakkovahvistuksen sisältäviä tuontitodistuksia, eritellen alkuperämaat."
3) Korvataan liite IV tämän asetuksen liitteen vastaavalla liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 4 päivästä helmikuuta 1991 alkaen myönnettyihin lupiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä tammikuuta 1991.

Labels: 3
17